**Tartu linna investeeringud koolides 2015. aastal**

1. **Tartu Hansa Kool**

Tartu Hansa Kooli avatud õppemaastiku projekti raames õpikeskkonna rekonstrueerimine ja sisustamine vastavalt avatud õppemaastiku põhimõtetele- rekonstrueerimistööde maht on ca 50% hoone IV korrusest. Eeldatav maksumus on ca 350 000 eurot.

1. **Tartu Tamme Kool**

Tartu Tamme Kooli osaline ruumiprogrammi muutus arvestades põhikooli vajadusi. Muudetakse klassiruumide suuruseid, rekonstrueeritakse klassiruumide tehnosüsteemid ning hangitakse uus klassiruumide sisustus. Rekonstrueerimistööde eeldatav maksumus on ca 200 000 eurot.

1. **Tartu Kesklinna Kool**

Tartu Kesklinna Kooli vanas hooneosas õpilaste tualettruumide remonttööd. Eeldatav maksumus on ca 54 000 eurot.

1. **Tartu Forseliuse Kool**

Tartu Forseliuse Kooli sokli hüdroisolatsiooni, drenaaži ja sadevete kanalisatsiooni ehitustööde II etapp (Tähe tn poolne maht, I etapi mahus teostati tööd hoone hoovipoolses osas 2014.a.); soklikorrusel pinnakatete viimistlustööd ja niiskuskahjustuste likvideerimine; spordisaali ning aula rekonstrueerimine. Eeldatav maksumus on ca 475 000 eurot.

1. **Tartu Karlova Kool**

Tartu Karlova Kooli aula rekonstrueerimine, sh avariilises seisukorras parkettpõranda vahetus. Eeldatav maksumus on ca 110 000 eurot.

1. **Tartu Tamme Gümnaasium ja Tartu Täiskasvanute Gümnaasium (Nooruse 9)**

Tartu Tamme Gümnaasiumi ja Tartu Täiskasvanute Gümnaasiumi hoone ehitustööd ja sisustamine. Eeldatav kogumaksumus 8 139 000 eurot, sellest Tartu linna finantseeritav maht on 1 969 000 eurot.

1. **Tartu Annelinna Gümnaasium**

Tartu Annelinna Gümnaasiumi elektripaigaldise osaline rekonstrueerimine paigaldise nõuetekohasuse tagamiseks, sh koridoride valgustite vahetus. Eeldatav maksumus on ca 60 000 eurot.

1. **Koolide spordiväljakud**

Koolide spordiväljakute korvpalli tagalaudade, jalgpallipalliväravate, pallivõrkude jm spordiinventari paigaldamine koos konstruktsioonidega; väljakute katete korrastamine. Tööde maht on 10 000 eurot.

1. **Tuletõkkeuksed ja muud ettekirjutused**

Tartu Miina Härma Gümnaasiumis, Tartu Kroonuaia Koolis ja Tartu Forseliuse Koolis puuduvate tuletõkkeuste paigaldus tuletõkketsoonide moodustamiseks ning ametkondade poolt haridusasutustele tehtud muude ettekirjutuste täitmine. Tööde maht on 200 000 eurot.